《江祐剪刀》
清代·张廷寿

黄鹄化凤凰，一举青天廓。不念旧时群，别觅高枝宿。

将军车骑烂生光，何意片言不可复。富贵心意满，贫贱交情薄。

还汝剪刀世风恶。

作者简介：原名紫文，字少槎，号曼生，又号曼仙，元灏子，同治丙寅岁贡。著有独学庵诗草。少槎姑丈为月槎先生令子。悔余老人宅相才高学博，弱冠知名，有诗书画三绝之称，惟恃才傲物不谐于俗。惜中年以前诗作，散佚殆尽，友人陈季鸣竭力搜罗，得若干首为一集，并从燕侨斋偶存稿中得序一篇，冠之于首以待梓云。